open-index/open-wikipedia-markdown huggingface dataset:
Coca

O termo **Coca** pode referirse a:

;Botánica e farmacopea
*A **planta da coca** (*Erythroxylum coca*);
*A **cocaína**, alcaloide cristalino, que se extrae da folla de coca, planta coñecida como *Erythroxylum coca*;
*A **coca**, planta herbácea da familia das gramíneas.

;Gastronomía
***Coca-Cola**, un **refresco** gasoso producido pola empresa do mesmo nome;
*A **coca**, unha preparación de **alimento** salgado ou doce con base de masa cocida, típico nalgunhas zonas de España;
***Mate de coca**, infusión estimulante elaborada con follas de coca.

Como topónimo, pode referirse a:

;En Galiza
***A Coca**, lugar da parroquia de Mañón, no concello de Mañón;
***O Cocallo**, lugar da parroquia de Barallobre, no concello de Fene.

;En Castela e León
***Coca**, concello da provincia de Segovia;
***Coca de Alba**, concello da provincia de Salamanca.

Amais, como apelido, pode referirse a:

***Imogene Fernández de Coca**, actriz estadounidense;
***Eugen Coca**, compositor moldovo;
***Fernando de Coca de la Piñera**, militar e político español, procurador nas Cortes Españolas pola súa condición de *Consejero Nacional*.

## Véxase tamén
### Outros artigos
*A **coca**, verme parasito intestinal do home e os animais;
*A **coca**, un barco comercial que dominou o mar Báltico e o mar do Norte durante a Baixa Idade Media e principios da Idade Moderna;
***Coca**, un monstro mariño mitolóxico que segundo a tradición galega, aterrou as costas de diversos lugares de Galicia. A *coca* máis famosa é a de Redondela;
***Coca-Cola Park**, estadio de fútbol localizado en Xohanesburgo (Suráfrica), denominado oficialmente **Ellis Park**;
*A **coca**, forma familiar de se referir á cabeza dunha persoa.
Positrón

O **positrón** é a antipartícula subatómica do electrón da materia ordinaria; posúe a mesma masa, o mesmo spin, e carga eléctrica contraria (positiva) á do electrón.

Descuberto en 1932 por Carl David Anderson, tiña sido teorizado por Paul Adrien Maurice Dirac o ano anterior.

## Notas 
## Véxase tamén 
* Física de partículas
* Antimateria
Galería de imaxes de Laxe

**Galería de imaxes** do concello de Laxe na provincia da Coruña.

## Laxe 

Ficheiro:Río Panoramica_de_laxe.jpg|Panorámica do porto de Laxe.
Ficheiro:Cruceiro coa vila de Laxe ao fondo.jpg|Cruceiro coa vila de Laxe ao fondo.
Ficheiro:Barca no porto de Laxe, Galiza.jpg|Barca no porto de Laxe.
Ficheiro:Laxe, Costa da Morte.jpg
Ficheiro:Gaivota en Laxe, Galiza.jpg|Gaivota.

## Parroquias 
### Nande 

Ficheiro:Dolmen da Fornela dos Mouros.jpg|Fornela dos Mouros.

## Faro de Laxe 

Ficheiro:Faro de Laxe 01.jpg
Ficheiro:Faro de Laxe 02.jpg

## Praias 
### Praia de Traba 

File:Costa da Morte Playa de Traba 04.jpg|Praia de Traba.
Ficheiro:Praia de Traba, Laxe (5394663989).jpg|Cordón dunar.
Ficheiro:Costa da Morte Playa de Traba 01.jpg|Pasarela de madeira.
Ficheiro:Dunas en Traba, Laxe (5394662157).jpg|Detalle das dunas.
Ficheiro:TrabaHórreo 2014-09.jpg|Hórreo preto da praia.

### Praia de Soesto 

File:Costa da Morte Playa de Soesto 05.jpg|Praia de Soesto.
Ficheiro:LaxePraiaSoeste 2014-09.jpg

### Praia dos Cristais 

Ficheiro:Praia dos Cristais, Laxe.jpg|Praia dos Cristais.
Ficheiro:Praia dos Cristais, Laxe. Nunca Mais.jpg

## Véxase tamén 
### Outros artigos 
*Galería de imaxes de Galicia
*Lugares de Laxe
*Eleccións municipais en Laxe
752

## Acontecementos 
* Á morte do papa Zacarías o 22 de marzo é nomeado papa un sacerdote romano que tomou o nome de Estevo. Este morreu tres días despois sen chegar a ser consagrado, polo que non consta hoxe en día como tal Papa. Foi substituído por Estevo III (quen na Lista de papas aparece como Estevo II, pois desde 1960 se lle retirou o recoñecemento como tal ao antedito).
* Unnolfo exerce o poder no ducado de Spoleto grazas a Aistolfo, o rei dos longobardos, que se fai co ducado á morte de Lupo de Spoleto, o anterior duque. Nese mesmo ano Aistolfo toma o poder no ducado.

## Nacementos 
* Irene, emperatriz do Imperio Bizantino (m. 803).
* Data probábel - Teófanes o Confesor, abade e cronista bizantino (m. ca. 818).

## Mortes 
* 22 de marzo - Zacarías, papa da Igrexa católica.
* 25 de marzo - Estevo II, papa da Igrexa católica.
* Eutiquio, derradeiro exarca de Rávena.
* Lopo, duque de Spoleto.

## Véxase tamén 
### Outros artigos 
* Historia ano a ano
Cabalo de Troia (informática)

Un **cabalo de troia** é un programa informático considerado malicioso, xa que permite controlar unha máquina remotamente sen consentimento do usuario. Funciona cunha estrutura cliente-servidor; os troianos veñen como mínimo con dúas partes, unha a parte servidor e outra a parte cliente, tamén poden traer outros programas para configurar estes dous. A parte servidor colócase no ordenador que se quere controlar, é desde a parte cliente controlamos ao servidor.

O nome deriva do episodio da Guerra de Troia narrado na *Odisea* en que Ulises logra introducirse cos seus guerreiros na cidade Troia no interior dun cabalo de madeira aparentemente abandonado por eles mesmos nunha falsa fuxida.

## Algúns dos troianos máis coñecidos 
* Assasin
* Back Orifice
* Blazer
* NetBus
* Subseven ou Sub7

Estes troianos son tan coñecidos que ningún antivirus debería ter problemas para identificalos.

## Defenderse dos troianos 
Os troianos non teñen métodos de progación propios, polo que necesitan que os propagen terceiras persoas, xa sexa por spam, redes P2P ou que veñan adxuntos con outro programa. Aínda así necesitase que o usuario execute o ficheiro para "infectarse".

Se temos un bo antivirus actualizado debería recoñecer calquera troiano. Algúns anti-spyware poderían tamén dar con eles.

Outra forma sería tendo un *firewall*, cun *firewall* non o eliminaremos, pero podemos cerrarlle a saída a rede, así será imposible que a versión cliente contacte coa servidor, polo que será inofensivo.
Tamén poderíamos desabilita-lo seu inicio; o arrancar o sistema operativo póñense en marcha unha serie de programas, se temos un troiano (parte servidor) tamén se poñerá el para arrincar ao comezar o sistema operativo. 
Desde Windows para desabilita-lo seu arrinque imos ó *Menú de Inicio*, *Executar* e escribimos *msconfig*, aceptamos e amosarase unha xanela, imos a pestana *Inicio* e desabilitamo-lo troiano. Unha vez desabilitado deberemos reiniciar para que se garden os cambios.

## Notas 
## Véxase tamén 
### Outros artigos 
* Keylogger
* Karl Koch
* Spyware
* Mataprocesos
Eudora, Arcansas

**Eudora** é unha cidade do condado de Chicot, Arcansas, Estados Unidos. Ten 2.819 habitantes, na súa maioría (84.5%) afroamericanos.
Winston

O topónimo inglés **Winston** pode referirse a:

***Winston**, poboación inglesa no condado de Durham;
***Winston**, poboación inglesa no condado de Suffolk;
***Winston**, poboación estadounidense no estado de Florida;
***Winston**, poboación estadounidense no estado de Xeorxia;
***Winston**, poboación estadounidense no estado de Missouri;
***Winston**, poboación estadounidense no estado de Montana;
***Winston**, poboación estadounidense no estado de Novo México;
***Winston**, poboación estadounidense no estado de Oregón;
***Winston-Salem**, poboación estadounidense no estado de Carolina do Norte;
***Winston County**, condado do estado de Alabama;
***Winston County**, condado do estado de Mississippi;

Como nome ou apelido pode referirse a:
***Winston Churchill**, político inglés (1874–1965).
***Charlie Winston**, cantante e compositor inglés (n. 1978).

## Véxase tamén 
***Winston Smith**, protagonista da novela de George Orwell *Nineteen Eighty-Four*;
***Winston**, marca comercial de tabaco.
Catálogo astronómico

Un **catálogo astronómico** é unha lista de corpos celestes, xeralmente incluíndo as súas características principais. Hai catálogos de diferentes tipos de obxectos, aínda que os que utilizamos no curso son o de Messier e o Novo Catálogo Xeral, ámbolos dous de obxectos difusos (nebulosas, galaxias, cúmulos...). Os obxectos desígnanse coas iniciais do catálogo seguidas dun número (p. ex. M42, NGC869).
Estrela de neutróns

miniatura|upright=1.5|Estrutura interna dunha estrela de neutróns.

Unha **estrela de neutróns** é o terceiro tipo de obxecto que se pode formar na fase final da evolución das estrelas, cando o núcleo restante ten entre 1,4 e 3 veces a masa do Sol. Neste caso a contracción detense debido á formación dunha 'sopa' de neutróns (aínda que diferentes modelos permiten a existencia de protóns e aínda quark illados), quedando un obxecto de masa maior á do Sol que ten o tamaño dunha cidade. Moitos emiten raios X e rotan a gran velocidade, polo que se detectan como fontes de pulsos de raios X, e se denominan púlsares.

## Dimensións 
O tamaño das estrelas rolda os 10 km de radio para unha masa de 1,4 veces a solar, segundo estimacións que pouco a pouco van facéndose máis precisas. Ao comparar as súas propiedades con diferentes modelos de estrelas de neutróns, un equipo de astrónomos liderado polo Instituto de Ciencias do Espazo (ICE-CSIC), en colaboración co Institut d’Estudis Espacials de Catalunya (IEEC) e a Universidade de Alacant, concluíu que as baixas temperaturas destas estrelas descualifican arredor do 75% dos modelos coñecidos. 

### Ecuación de estado 
Esta información, publicada na revista *Nature Astronomy*, supón un gran paso cara ao descubrimento da "ecuación de estado" que describe todas as estrelas de neutróns, con importantes implicacións para as leis fundamentais do universo.

As tres estrelas de neutróns son entre 10 e 100 veces máis frías que outras da súa mesma idade, e a súa curta idade e fría temperatura só poden explicarse apelando a un mecanismo de arrefriado rápido. Este descubrimento permite excluír unha parte significativa dos posibles modelos de ecuacións de estado. O uso de técnicas avanzadas de análise de datos, incluíndo aprendizaxe automática, foi crucial para comparar as propiedades destas estrelas cos modelos teóricos existentes.

## Notas 
## Véxase tamén 
* Evolución estelar
Estrela dobre

Chámase **estrela dobre** a un par de estrelas que vistas a través dun telescopio óptico terrestre aparecen próximas entre si, vistas coma unha parella *visual*, mentres cunha estrela binaria é un par de estrelas que están ligadas pola súa mutua atracción gravitatoria e xiran en torno ó centro de masas de ambas; cabe polo tanto subliñar que aínda que unha estrela dobre normalmente tamén é unha binaria, isto non acontece sempre, por ex. hai estrelas dobres visuais que non teñen relación gravitatoria entre si, e pola contra hai binarias que non poden ser resoltas opticamente e polo tanto non son estrelas dobres; para non confundir ambos conceptos, hai que ter en conta que o concepto de estrela dobre é un concepto a nivel óptico, visual, e non a un nivel de interacción física entre ambas compoñentes, aínda que perfectamente pode existir unha relación óptica e gravitatoria ó mesmo tempo. Son maioría na nosa galaxia (en torno ó 60%) e existen tamén sistemas múltiples con tres ou máis estrelas.
Existen 3 tipos de estrelas dobres: 
* **dobres ópticas**, pódense ver separadas por medios ópticos. 
* **binarias visuais**, pódense ver separadas por medios ópticos e ademais están ligadas gravitacionalmente (son polo tanto tamén binarias). 
* **binarias non visuais**, nas que hai que recorrer a estudos espectroscopios, ocultacións ou outra *anomalías*.

Se facemos caso o concepto de estrela dobre, a terceira categoría non debería ser incluída, pero que unha binaria poida ser resolta visualmente ou non, depende en gran medida do telescopio co cal se trata de resolve-la binaria, polo que cos novos avances na óptica moitas *non visuais* caeron na categoría de *visuais*, de aquí nace moitas veces a confusión entre estrela dobre e estrela binaria. Esta categoría é incluída debido a estes avances, aínda que propiamente non son estrelas dobres.

## Véxase tamén 
### Outros artigos 
* Clasificación estelar
* Estrela binaria
Chuvia de meteoros

miniatura|Chuvia de meteoros
A **chuvia de meteoros**, popularmente coñecida como "*chuvia de estrelas*", é un fenómeno astronómico que se produce cando a Terra atravesa os restos da cola dun cometa (estes restos, mentres se atopan no espazo exterior, chámanse meteoroides), o que permite que durante uns días se poidan ver entrando na atmosfera un gran número de meteoros, que parecen irradiar todos dun punto chamado radiante.

## Tipos e características 
Calquera meteoro capaz de provocar sombras ten magnitude superior a -4 (refulxir de Venus),e denomínase bólido. Estes bólidos poden sobrevivir a entrada na atmosfera, estoupar (coma en Tunguska), ou chegar ao chan (meteorito). A altura habitual de visión está entre 120 e 80 km.
* Índice de poboación: relación da distribución de magnitudes (brillo) dunha chuvia de meteoros.

## Notas 
## Véxase tamén 
### Outros artigos 
* Lista de chuvias de meteoros

### Ligazóns externas 
* Sociedade de Observadores de Meteoros e Cometas de España 
* Organización Internacional de Meteoros IMO 
* Calendario de chuvias de meteoros 2010 en pdf
229

## Acontecementos 
* Fundación de Jiankang (Nanjing)

## Nacementos 
## Mortes 
## Outros 
* Historia ano a ano
Francisco Cacharro Pardo

**Francisco Cacharro Pardo**, nado en Guarromán (Xaén) o 16 de novembro de 1936 e finado o 8 de marzo de 2015, foi un político galego. Foi un dos homes fortes do Partido Popular de Galicia na provincia de Lugo durante boa parte do Fraguismo.

## Traxectoria 
Antes de entrar en política foi inspector xefe de ensino primario na provincia de Lugo (1973-1981). Omnipresente na política galega desde as posicións máis conservadoras de Galicia, é senador por Lugo desde 1977 a 2008, concelleiro de Lugo desde 1974 a 2007, foi conselleiro de Educación (1982-1983), presidente da Deputación de Lugo desde 1983 ata 2007. Para as eleccións municipais de 2007 Xosé Manuel Barreiro, vicepresidente do PPdeG e presidente do PP provincial de Lugo, anunciou que competiría nas eleccións internas do partido para ser o candidato á presidencia da Deputación Provincial de Lugo, o que se interpretou como unha desautorización da actual dirección do PP cara á súa política. Logo de deixar a presidencia da deputación luguesa mantivo enfrontamentos coa dirección do partido.

Home que non refusaba a polémica, chegou a desmarcarse dos dirixentes do PP galego nos seus últimos anos na Deputación. Mantivo enfrontamentos tanto con eles como co fiscal xefe de Lugo, Jesús Izaguirre, quen o 19 de maio de 2006 chegou a facer un rexistro na sede da Deputación polas presuntas irregularidades na contratación de obras, rexistro coñecido como 'operación Muralla'. En manifestacións realizadas en xaneiro de 2006 apoiou as declaracións do senador Carlos Benet no que equiparaba o entón presidente do goberno español José Luis Rodríguez Zapatero cun golpista.

## Vida persoal 
O seu fillo, Francisco Cacharro Gosende, tamén se dedicou á política activa.

## Notas 
## Véxase tamén 
### Outros artigos 
* Lista de senadores galegos desde a Transición
### Ligazóns externas 
* Ficha no Senado
Mecánica celeste

A **mecánica celeste** é a parte da astronomía que estuda o movemento dos corpos celestes e as leis que o rexen. Aplícanse os principios da física coñecidos como mecánica clásica (lei da gravitación universal de Isaac Newton). Estuda o movemento dos corpos, coñecido como problema de Kepler, o movemento dos planetas ao redor do Sol, dos seus satélites e o cálculo das órbitas de cometas e asteroides.
Tempo sideral

O **tempo sideral** é un sistema de medida de tempo que toma como referencia un punto fixo da esfera celeste (o punto Aries). Defínese un día sideral como o tempo que transcorre entre dous pasos consecutivos dese punto polo meridiano do lugar.

## Véxase tamén 
### Outros artigos 
*Tempo
*Tempo Universal Coordinado
*Tempo Medio de Greenwich
Alberte Xulio Rodríguez Feixoo

**Alberte Xulio Rodríguez Feixoo**, nado en Barcelona o 24 de abril de 1954, é un avogado e político galego.

## Traxectoria 
Naceu na emigración, estudou dereito e especializouse en dereito comunitario europeo en Estrasburgo. Vencellado ó sindicalismo nacionalista galego traballou como avogado laboralista en Lugo desde 1979. Foi deputado polo BNG representando á provincia de Lugo no Parlamento de Galicia entre 1989 e 2005.

Foi o presidente de Esquerda Nacionalista, un partido que estaba integrado no BNG. Ocupou este cargo desde a VI Asemblea Nacional, celebrada en Compostela o 30 de abril de 2008, e até entón ocupara o cargo de secretario nacional.

## Véxase tamén 
### Bibliografía 
*
Xigante vermella

[miniatura|300px|Comparación entre unha xigante vermella, unha [estrela laranxa e o noso Sol.]]

Unha **xigante vermella** é unha estrela de grande tamaño que pode chegar a alcanzar un tamaño de millóns de veces o do Sol. Emite luz vermella, debido á súa menor temperatura superficial (3000&nbsp;°C-4000&nbsp;°C).

As xigantes vermellas son o preludio da fase final da evolución das estrelas. Orixínanse cando unha estrela esgota todo o hidróxeno do seu núcleo e comeza a fusionar helio e outros materiais máis pesados ó contraerse o núcleo. Durante a súa fase de xigante vermella as estrelas son inestables, con contraccións e expansións até que expulsan as súas capas exteriores, as de maior tamaño de forma catastrófica nas xigantescas explosións chamadas supernovas.

## Véxase tamén 
* Clasificación estelar
Unión Astronómica Internacional

A **Unión Astronómica Internacional** (siglas en inglés: IAU, International Astronomical Union) é o organismo internacional que se encarga de promover e coordina-la investigación astronómica a nivel global. Está organizada en 12 divisións científicas, e dentro 37 comisións máis especializadas, ademais de 90 grupos de traballo. O seu nacemento tivo lugar no 1919. A actual presidenta (2019) é Ewine van Dishoeck.

A UAI reúne a máis de 13 500 astrónomos profesionais de máis de 100 países do mundo. A súa misión é promover e salvagardar a astronomía en todos os seus aspectos, incluíndo investigación, comunicación, educación e desenvolvemento, a través da cooperación internacional. A UAI tamén serve como autoridade recoñecida internacionalmente para asignar designacións a corpos celestes e as características de superficie neles.
alt=Os 74 membros da Unión en agosto de 2015|miniatura|Os 74 membros da Unión en agosto de 2015
Os grupos de traballo son establecidos Polo Comité executivo, As Divisións ou Comisións, para tomar tarefas ben definidas por períodos limitados de tempo. Na actualidade (2019), un dos grupos, a Division B WG UV Astronomy (para o estudo das emisións ultravioleta) está dirixido pola española Ana I. Gómez de Castro ('Chair' do grupo).

Asemade, desenvolve proxectos en conxunto con outras entidades, como o Galileo Teachers  Training Program, en colaboración con HOU.

Ten tamén un grupo de nomeamento de pequenos corpos celestes, o "Working Group for Small Body Nomenclature (WGSBN)", que por exemplo, nomeou a Arrokoth.

## Notas 
## Véxase tamén 
### Ligazóns externas 
* Páxina web da UAI.
* Communicating Astronomy with the Public, CAP Journal da UAI
Trainz

**Trainz** é un simulador ferroviario en 3D para ordenador creado pola compañía australiana Auram. O simulador permite tanto conducir diversos modelos de trens como deseñar e construír. **Trainz version 1** apareceu en decembro de 2001 e a versión actual é **Trainz Railroad Simulator 2006** que apareceu en setembro de 2005.
Nokia 3200

O **Nokia 3200** é un teléfono móbil de Nokia con cámara dixital integrada. Forma parte de Nokia Expression que se caracteriza polo seu formato divertido dirixido á xente máis nova, tamén permite a personalización a través das carcasas transparentes recortables. Inclúe unha aplicación de edición fotográfica compatible coa interface de Nokia series 40, na que o Nokia 3200 está baseado, e que permite enviar fotos por MMS e conta tamén cun navegador XHTML e unha radio FM estéreo.

## Versións 
* Nokia 3200 para Europa e Asia - Opera en GSM 900/1800/1900 con tecnoloxía GPRS e EDGE.
* Nokia 3200 para América do Norte - Opera en GSM 850/1800/1900 con tecnoloxías GPRS e EDGE.
Motorola V600

O **Motorola V600** é un teléfono móbil fabricado pola empresa estadounidense Motorola. Ten cámara dixital integrada e pantalla a cor que permite gravar, tecnoloxía de cuadribanda (útil para os usuarios que viaxan dun país a outro), compatibilidade Bluetooth, servizo MMS. A carcasa é segundo o estilo típico de Motorola: negra metalizada, aínda que é posible personalizado con carcasas de cores intercambiables.
Proclamación da I República portuguesa

A **Proclamación da I República Portuguesa** foi o resultado da Revolución do 5 de outubro de 1910 que nesa data pon fin á monarquía en Portugal.

## Contexto 
O movemento revolucionario do 5 de outubro de 1910 deuse nunha secuencia natural de acción doutrinaria e política que, dende a creación do Partido Republicano, en 1876, viña sendo desenvolta. A propaganda republicana soubo sacar partido dalgúns feitos históricos de repercusión popular: as conmemoracións do centenario da morte de Camões, no ano 1890, e o Ultimato británico de 1890 foron aproveitados polos defensores das doutrinas republicanas que se identificaron cos sentimentos nacionais e aspiracións populares.

Elias Garcia, Manuel Arriaga, Magalhães Lima, así como o obreiro Agostinho da Silva, foron personaxes importantes das asembleas de propaganda republicana, en 1880.

O terceiro centenario da morte de Camões, foi conmemorado con actos significativos — como o cortexo cívico que percorreu as rúas de Lisboa, entre o grande entusiasmo popular e, tamén, o traslado dos restos mortais de Camões e Vasco da Gama para o Panteón Nacional. As luces e o aire de festa nacional que caracterizaran estas conmemoracións complementaron ese cadro de exaltación patriótica. A idea das conmemoracións camoneanas partira da *Sociedade de Geografia de Lisboa*, mais a execución correspondeu a unha comisión de representantes da *Prensa de Lisboa*, constituída polo Vizconde de Jorumenha, por Teófilo Braga, Ramalho Ortigão, Batalha Reis, Magalhães Lima e Pinheiro Chagas. O Partido Republicano, ó que pertencían as figuras máis representativas da Comisión Executiva das conmemoracións do tricentenario camoneano, gañou gran popularidade.

## A revolta 
Durante o breve reinado de Manuel II de Portugal — que ascendeu ó trono despois do atentado a Carlos I de Portugal, no que finou tamén o seu fillo herdeiro Luís Filipe, Duque de Bragança —, o movemento republicano acentuouse, chegando mesmo a ridiculizar á monarquía. A 3 de outubro de 1910 estourou a revolta republicana que xa se adiviñaba no contexto da inestabilidade política. Aínda que moitos envoltos rexeitaron participar — chegando mesmo a parecer que a revolta fracasara — a vitoria debeuse tamén grazas á incapacidade de resposta do Goberno en reunir tropas que dominasen ós preto de douscentos revolucionarios que resistían armas en man. Coa adhesión dalgúns navíos de guerra, o Goberno rendeuse, os republicanos proclamaban a República, e Manuel II de Portugal exiliouse.

## Notas 
## Véxase tamén 
### Outros artigos 
* Historia de Portugal
* Historia de Lisboa
Cariña

thumb|upright=0.8|Emoticona de sorriso
Unha **cariña** ou **emoticona** é unha sucesión de caracteres especiais que representan caras humanas e que se emprega en Internet para expresar o estado de animo de quen escribe.

## Historia 
Cando a fins da década de 1970 se popularizaron as BBS entre os especialistas informáticos dos Estados Unidos nos que intercambiaban mensaxes de texto nos que as bromas, chistes ou a retranca non sempre se entendía como tales interpretándose literalmente o texto. Para evitar iso xurdiron formas de transmitir sentimentos polo texto como escribir a palabra *joke* (broma) ó final dunha frase graciosa para defini-lo seu contexto.

Un enxeñeiro especialista en intelixencia artificial, Scott E. Fahlman, propuxo ós usuarios dunha BBS en 1982 utilizar :-) para expresar un texto en broma e :-( para expresar un texto serio, denominou a esta sucesión de caracteres smileys. Pouco a pouco outros usuarios comezaron a empregalos e fixéronse populares e seguiron cando Internet se fixo algo cotián e pasaron ás mensaxes de texto dos móbiles.

Actualmente desenvolvéronse máis cariñas para expresar diferentes sentimentos, accións ou personaxes e moitas veces aparecen substituídos por auténticas caras ou bonequiños.

## Exemplos 
  :-)                      sorriso 
  :-(                      tristura
  >:-(                     enfado 
  :/                       algo descontento
  :-D                      moi contento
  :-P                      saca-la lingua
  ;-)                      chiscadela
  :-o                      sorpresa
  :-7                      raro
  xD                       risa
  :\/                      boca grande
  (°<, :v ou :V            pac-man
  @:-)                     muller con pelo recollido
  0:-)                     Santo, inocente.
  :-E                      Drácula.
  :*                       bico.
  :@                       carraxe

## Cariñas xaponesas 
 :(`ヘ´)                    anoxado
 :（　´_ゝ`）                indiferente

## Cariñas gráficas 
## Notas 
## Véxase tamén 
### Ligazóns externas 
* Yahoo: Cariñas gráficas
* Anikaos: Cariñas xaponesas.
Iris

O termo **iris** pode referirse a:

***Iris**, en anatomía, unha parte do ollo;
***Iris**, na mitoloxía grega, a deusa do arco da vella;
***4 Iris**, en astronomía, o sétimo asteroide da serie, e un dos máis grandes do cinto de asteroides;
****Iris***, en botánica, un xénero de plantas pertencente á familia *Iridaceae* da clase *Liliopsida*;
***Iris xermánica**, flor;
*** iris**, formato de imaxe;
***Furacán Iris**, que no 2001 pasou polo Caribe;
***Iris**, canle de televisión do grupo de comunicación Mediaset, na televisión dixital terrestre italiana;
***Iris**, satélite artificial tamén coñecido como **ESRO 2B** e **Iris 2**;
****Iris***, filme dirixido en 2001 por Richard Eyre;
****Iris***, filme dirixido en 2004 por Rosa Vergés;
****Iris***, ópera de Pietro Mascagni;
****Iris***, de Vincent Van Gogh.

## Véxase tamén 
### Outros artigos 
***Irís**
Heart of Midlothian F.C.

O **Heart of Midlothian Football Club** é un club de fútbol escocés da cidade de Edimburgo. Foi fundado en 1874 na capital escocesa e sendo aló o que o Rangers F.C. á cidade de Glasgow. Tamén recibe o nome de *"Hearts"*, *"The Heart"* que é o alcume máis vello, *"The Jam Tarts"* e *"The Jambos"*.

Xoga os seus partidos coma local no Tynecastle Stadium que está dotado de 18.008 prazas.

O seu primeiro uniforme consta dunha camisola morada, con pantalón branco e medias moradas.

Son os maiores rivais que posúe o outro equipo "grande" da localidade, o Hibernian F.C..

## Palmarés
:Méritos ata a fin da campaña 2005-2006:
* Liga escocesa:         Campión en 4 ocasións.
* Copa escocesa:        Campión en 7 ocasións.
* Copa da Liga escocesa: Campión en 4 ocasións.

## Véxase tamén 
### Ligazóns externas 
*Páxina oficial do club
Hibernian F.C.

O **Hibernian Football Club** nace en Edimburgo no ano 1875 e sendo na cidade o que o Celtic F.C. en Glasgow. O equipo ademais de ser coñecido coma **Hibernian** recibe tamén as denominacións alcumísticas de *"Hi-bees"* e de *"Hibs"*, pero hai que ter coidado e tentar non dicir Hibernians porque daquela estariamos a referirnos a un club de Malta.

O Hibernian mantén unha grande rivalidade co seu veciño da capital escocesa, o Hearts.

Xoga no estadio chamado Easter Road con 20.421 asentos.

A súa primeira equipamento está formada por unha camisola verde coas mangas brancas e pantalonciño e medias cor verde.

## Palmarés 
* Liga de Escocia: 1902–03, 1947–48, 1950–51, 1951–52
* Copa de Escocia: 1886–87, 1901–02, 2015–16
* Copa da Liga de Escocia: 1972–73, 1991–92, 2006–07
* First Division: 1893–94, 1894–95, 1932–33, 1980–81, 1998–99

## Véxase tamén 
### Ligazóns externas 
* Páxina oficial do club
Athlon 64

miniatura|dereita|Arquitectura do K8
**Athlon 64** é un microprocesador de 64-bit realizado por AMD e que saíu ó mercado o 23 de febreiro de 2003. Existen tres variantes Athlon 64, Athlon 64 FX e Athlon 64 X2.
Syberia

***Syberia*** é unha videoxogo de aventura gráfica desenvolvido por Microïds en 2002. Creado polo debuxante de cómics Benoit Sokal, centra a acción do xogo en Kate Walker, unha avogada nova que traballa para unha compañía de xoguetes de Nova York. Ten unha secuela, *Syberia II*, lanzada no 2004.

## Sinopse 
200px|miniatura|esquerda|Kate Walker, protagonista do xogo.
A acción comeza nos Alpes franceses onde Kate ten que se reunir con Anna Voralberg para tratar de mercarlle a súa fábrica pero morre antes da súa chegada polo que ten que busca-lo seu irmán, que leva desaparecido trinta anos, para consegui-la súa sinatura polo que debe percorre-lo mundo enteiro.

## Acollida 
### Vendas 
*Syberia* foi un éxito comercial. 
e acadou case 350.000 vendas globais nas súas versións para consola e ordenador en setembro. En Francia, a "Agence française pour le jeu vidéo" informou que a versión para ordenador de *Syberia* vendera 50.000 unidades en setembro de 2003, antes do lanzamento das súas versións para consola. Microïds anunciou ese mes plans para enviar 50.000 e 20.000 unidades, respectivamente, das versións de PlayStation e Xbox en Francia. En América do Norte, a súa versión para ordenador vendeu 60.158 copias no comercio retallista só durante 2003, e Orvoine observou a principios de 2004 que a súa versión para Xbox estaba "vendendo moito máis que as nosas expectativas iniciais" na rexión. Michel Bams, de White Birds Productions de Benoît Sokal, dixo que *Syberia* alcanzara "case 500.000 copias" nas vendas globais en febreiro, un número que superou a finais de 2005, segundo Ubisoft. Porén, Jane Jensen sinalou en 2004 que o xogo "non fora moi rendible" para The Adventure Company, o que, entre outros factores, levou á cancelación do seu proxecto *Gray Matter*. Bill Tiller informou de vendas nos Estados Unidos que roldaban as 161.000 unidades ata 2006.

As vendas mundiais da serie *Syberia* superaran o millón de unidades en 2008, e ascenderon a 3 millóns en 2016, antes do lanzamento de *Syberia 3*.

### Recensións da crítica 
De acordo con *The New York Times*, *Syberia* "recibiu valoracións eufóricas" da crítica. e CNN sinalou que "Syberia trae gráficos impresionantes do xénero de aventuras". Just Adventure chamouno o "Mellor xogo de aventuras no E3". Non obstante, recibiu unha crítica negativa de Charles Herold de *The New York Times*, quen escribiu que a súa "fe [nos xogos de aventuras] está pendente dun fío, porque estiven xogando a *Syberia* de Microid, o mellor xogo de aventuras do ano, e non é moi bo.

## Notas 
## Véxase tamén 
### Ligazóns externas 
* Páxina web da serie de *Syberia* 
* *Syberia*en Microïds
James Stewart

**James Maitland "Jimmy" Stewart**, nado en Vinnegar Hill (Indiana, Pensilvania) o 20 de maio de 1908 e finado en Beverly Hills, no condado dos Ánxeles (California) o 2 de xullo 1997, foi un actor de cine, teatro e televisión estadounidense gañador do Premio Óscar ó mellor actor, famoso pola súa particular personalidade diante da pantalla. Durante o transcurso da súa carreira actuou en varias películas consideradas clásicos e foi nomeado cinco veces ao Premio Óscar, gañando unha vez en competencia e recibindo un pola súa traxectoria. Tamén tivo unha notable carreira militar alcanzando o grao de Brigadier Xeral na Forza Aérea dos Estados Unidos de América.

Comezou estudando a carreira de arquitecto antes de ser atraído polo teatro na Universidade de Princeton. Os seus primeiros éxitos viñeron como actor no teatro de Broadway, antes de realizar o seu debut en Hollywood en 1935. A carreira de Stewart chegou a ter gran recoñecemento, logo da boa acollida recibida pola súa participación nas películas do director Frank Capra, incluíndo o seu rol que o nomeou ao Premio da Academia en *Mr. Smith Goes to Washington*. A través das súas sete décadas en Hollywood, (comezou en 1935 e retirouse en 1991) Stewart cultivou unha carreira versátil e recoñecida no cine con clásicos tales como *The Philadelphia Story*, *Harvey*, *Que fermoso é vivir*, *A ventá indiscreta*, *Rope*, e *Vertixe*. É o actor máis representativo da lista de AFI's 100 Years... 100 Movies (10th Anniversary Edition). Desde 2007, 10 das súas películas foron incluídas no United States National Filme Registry.

## Traxectoria 
Formouse academicamente na Mercershurg Academy de Pensilvania. Estudou arquitectura na universidade de Princeton onde se graduou en 1932. Stewart dedicouse ó teatro ata 1935, ano no que debutou no cinema. Participou na segunda guerra mundial, o que lle valeu para consagrarse como símbolo patriótico. Traballou cos directores máis importantes e abordou diversos xéneros. En 1949 casou por primeira e única vez con Gloria Hatrick McLean coa que tivo catro fillos.

Dos máis de oitenta filmes nos que interveu cómpre destacar:
* *The Philadelphia Story* (1940), do director George Cukor, que lle valeu o Oscar ao mellor actor.
* *O bazar das sorpresas *(1940), do director Ernst Lubitsch.
* *Que fermoso é vivir* (1947), do director Frank Capra.
* ''Winchester '73* (1950), de Anthony Mann.
* *O maior espectáculo do mundo* (1952), de Cecil B. DeMille.
* *Rear Window* (1956), de Hitchcock.
* *Vertixe*, (1958), creacións de Alfred Hitchcock
* *Anatomía dun asasinato* (1959), do director alemán Otto Preminger
* *O home que matou a Liberty Valance* (The man who shot Liberty Valance) (1962)
* *O gran combate'' (1964), do director John Ford.

En 1985 foille outorgado un Oscar especial pola súa carreira cinematográfica.

## Véxase tamén
Lois X de Francia

miniatura|dereita|Lois X de Francia
**Lois X** ou **Lois X de Francia e I de Navarra**, chamado tamén *Lois o Obstinado* ou *Louis le Hutin*, naceu o 4 de outubro de 1289 para morrer o 5 de xuño de 1316.
## Traxectoria 
Fillo de Filipe IV de Francia "O Fermoso" e de Xoana I de Navarra. Irmán dos máis tarde tamén reis Filipe V de Francia e Carlos IV de Francia, e de Isabel, casada co rei Eduardo II de Inglaterra.

Rei de Navarra en 1305 e de Francia en 1314, durante o seu reinado afrontou a rebelión de Flandres e o inverno da fame, trala morte do seu pai Filipe IV. Casou en 1305 con Margarida de Borgoña, (neta de Lois IX de Francia), da cal tivo unha filla, Xoana (que sería Xoana II de Navarra), nada cara a 1311. A raíña Margarita foi posteriormente encarcerada acusada de adulterio e confinada na prisión de Château Gallard, onde foi estrangulada a petición do seu esposo. Pouco despois, o rei casará en 1315 con Clemencia de Hungría.

Lois X morreu envelenado en Vincennes ó ano seguinte. O seu fillo Xoán I de Francia (Xoán o Póstumo), naceu cinco meses despois da súa morte e sucedeuno no trono, pero morreu aos poucos días de nacer. Filipe V de Francia, irmán de Lois, sucedeuno á súa vez.

## Notas
Bomb Jack

**Bomb Jack** é un videoxogo realizado pola xaponesa Tehkan para recreativos en 1984 e que entre 1986 e 1992 viu versións en Amiga, Amstrad CPC, Atari ST, Commodore 64, Game Boy e ZX Spectrum. Xogo de plataformas protagonizado por un ratiño voador habelencioso e veloz que se pasea polas construcións máis famosas da Terra: Pirámides, Acrópole, rañaceos... e debe recoller nestas localizacións as innumerables bombas colocadas por alieníxenas que cada vez colocan máis. Jack non ten armas coas que defenderse polo que ten que esquivar ós seus inimigos. Cada certo tempo caen do ceo uns paquetes que de recollelos fai que os seres do espazo queden paralizados durante un tempo podendo desfacernos deles con só tocalos.
Impresión dixital

miniatura|200px|Impresión dixital
Unha **impresión dixital** é a marca visible ou moldeada que produce o contacto das cristas papilares. Depende das condicións nas que se faga o dactilograma (impregnando ou non de substancias de cor distinta á do soporte), e das características do soporte. A pesar disto, é unha característica individual que se emprega como medio de identificación de persoas. A ciencia que estuda as pegadas dactilares chámase dactiloscopia e dentro dela existen dúas grandes ramas coa súa propia clasificación de pegadas. En Suramérica e parte de Europa séguese a clasificación de Vucetich, mentres que nos EUA e na Gran Bretaña, a de Henry. O sistema de identificación dactilar en España foi creado polo Dr. Federico Olóriz Aguilera.

## Puntos característicos 
Desígnanse así ás particularidades papilares que, en detalle, ofrecen as cristas no seu curso polo dactilograma natural e a súa impresión. Estas particularidades son as converxencias, desviacións, empalmes, interrupcións, fragmentos etc. das cristas e os seus sucos.

Ficheiro:Daktyl 01.JPG|Arco
Ficheiro:Daktyl 02.JPG|Lazo

Ficheiro:Daktyl 03.JPG|Espiral

### Cristas papilares 
Son os relevos epidérmicos situados na palma das mans, e na planta dos pés.

Son unhas glándulas de secreción de suor situadas na derme. Constan dun tubo situado no tecido celular subcutáneo, formado por un glomérulo glandular cunha canle rectilínea, que atravesa a derme, para vir a rematar na capa córnea da epiderme, concretamente no poro, que é un orificio situado nos lombos das cristas papilares, e polo que se expulsa a suor.

Unha vez que a suor sae ó exterior, derrámase polas cristas e mestúrase coa graxa natural da pel, dando lugar a que, cando se toque ou manipule un obxecto apto para a retención de pegadas, estas queden impresas no mesmo.

### Sucos interpapilares 
Son as depresións que separan as cristas papilares.

### Debuxos papilares 
Están formados polas cristas papilares e sucos interpapilares. Está demostrado cientificamente, e comprobado pola experiencia, que son *perennes*, *inmutables* e *diversiformes*:
* Son *perennes*, porque desde que se forman no sexto mes da vida intrauterina, permanecen invariables en número, situación, forma e dirección até que a putrefacción do cadáver destrúe a pel.
* Son *inmutables*, xa que as cristas papilares non poden modificarse fisioloxicamente. Se hai un traumatismo pouco profundo, rexenéranse, e se é profundo, as cristas non reaparecen con forma distinta á que tiñan, se non que a parte afectada polo traumatismo resulta invadida por un debuxo cicatrizal.
* Son *diversiformes*, pois aínda non se atoparon dúas impresións idénticas producidas por dedos diferentes.

## Véxase tamén 
### Outros artigos 
* Identificación biométrica da impresión dixital
Identificación biométrica da xeometría da man

A **xeometría da man** é un método de identificación biométrica que identifica aos usuarios pola forma das súas mans. Os lectores de xeometría das mans toman medidas de distintas distancias entre puntos das mans dos usuarios, e comparan estas medidas coas almacenadas nun ficheiro.

A identificación usando a xeometría da man é un método de autenticación (un a un), non de identificación (un a varios), co cal non é un método válido para usar con bases de datos de usuarios moi grandes, se non se combina non algún sistema de identificación.

## Proceso
Existen dous tipos de dispositivos de lectura da xeometría da man: mecánicos e baseados en imaxes.

O patrón informático que se obten a partir da xeometría da man é un dos máis lixeiros de tódolos métodos biométricos, ocupando normalmente menos de 10 bytes.

## Historia
É un dos primeiros métodos de identificación biométrica en ser automatizado. Fabrícanse dispostivos biométricos baseados na xeometría da man dende comezos da década de 1980.

## Fiabilidade
A fiabilidade deste método non é tan alta como a doutros métodos biométricos, como as pegadas dactilares ou o escaneo do iris. A xeometría da man non é unha característica única do individuo, por iso acostuma a usarse en combinación con outras formas de identificación, como tarxetas ou PINs.

Segundo un estudo publicado no 2002 por Biometric Technology, a taxa de erro cruzado, é menor que 1/500 (sobre unha base de datos moi pequena).

## Facilidade de uso
## Prevención de ataques
## Aceptación
## Permanencia
Un dos problemas dos sistemas de identificación baseados na xeometría da man, é que soamente as persoas adultas, que xa non están na fase de crecemento, poden usalo sen ter que rexistrar cada pouco tempo as novas medidas da man do usuario.

## Tempo de espera
Os sistemas de autenticación baseados na xeometría da man están entre os máis rápidos de tódalas tecnoloxías biométricas. Os sistemas actuais poden determinar se unha persoa é quen di ser en menos dun segundo.

## Custo
## Universalidade
## Exemplos de uso
* Control do acceso á vila olímpica nos **Xogos Olímpicos** de 1996
* En **aeroportos**, como o aeroporto internacional de San Francisco
* O sistema de control de viaxeiros frecuentes nas **fronteiras** dos EEUU (INSPASS) emprega a xeometría da man como método de identificación, aproveitando a rapidez do sistema http://www.foreignborn.com/visas_imm/entering_us/4frequent-traveler.htm 
* A **Universidade** de Xeorxia emprega a xeometría da man dende 1973
* No **exercito** dos EEUU
* En máis do 90% das **plantas nucleares** dos EEUU
* No Xapón existen caixeiros automáticos con lector da xeometría da man.
## Notas 
## Véxase tamén 
### Ligazóns externas 
*TekhnoSur S.A.
*Biometric Technology, Inc.
Gauntlet

***Gauntlet*** é un videoxogo realizado para máquinas recreativas en 1985 por Atari Games, deseñado por Ed Logg. De extraordinario éxito realizáronse versións para DOS, Apple II, Atari 8-bit, Nintendo Entertainment System, Atari Lynx, Apple IIGS, Master System, Mega Drive, Atari ST, Amstrad CPC, Commodore 64, ZX Spectrum, GameCube, PlayStation 2, Xbox, Xbox 360 e Microsoft Windows.

## Sinopse 
### Personaxes 
* **Guerreiro**: excelente na loita corpo a corpo ou no poder do disparo.
* **Valquiria**: a guerreira, especializada na loita coa espada.
* **Mago**: suple a súa falta de forza coas súas dotes máxicas.
* **Elfo**: representa a astucia.
A acción sitúase no Castelo das Sombras onde teñen a súa residencia todo tipo de pantasmas e demos e o xogador debe elixir a un dos personaxes para eliminar a todo o que se interpoña no camiño e recoller amuletos, chaves, trampas, alimentos ou transportadores.
Aberdeen F.C.

O **Aberdeen Football Club** é un club de fútbol escocés da cidade de Aberdeen. Foi fundado en 1903 e compite na Scottish Premier League.

## Historia 
O club actual naceu da unión de 3 equipos da cidade, o Aberdeen, o Victoria United e o Orion. Nunha asemblea pública o 20 de marzo de 1903, á que asistiron máis de 1600 persoas, decidiuse a unión. O 14 de abril dese mesmo ano fíxose oficial a creación de Aberdeen Football Club. Sir Alex Ferguson foi un exitoso adestrador do equipo nos anos 80, guiándoo a conquistar 3 ligas e a Recopa de Europa en 1983.

## Datos do club 
* **Primeiro partido**: Aberdeen 1 - 1 Stenhousemuir (15 de agosto de 1903)
* **Maior goleada conseguida**: Aberdeen 13 - 0 Peterhead (Copa de Escocia; 10 de febreiro de 1923)
* **Maior goleada encaixada**: Celtic 8 - 0 Aberdeen (Celtic Park; 30 de xaneiro de 1965)
* **Máximo goleador**: Joe Harper, 205 tantos
* **Máis partidos disputados**: Willie Miller, 556, entre 1973 e 1990.

## Palmarés 
* **Scottish League Premier division (4)**: 1954–55, 1979–80, 1983–84, 1984–85
* **Copa de Escocia (7)**: 1947, 1970, 1982, 1983, 1984, 1986, 1990
* **Copa da Liga de Escocia (5)**: 1955–56, 1976–77, 1985–86, 1989–90, 1995–96
* **Recopa de Europa (1)**: 1982–83
* **Supercopa de Europa (1)**: 1983

## Véxase tamén 
### Ligazóns externas 
* Páxina oficial do club
Dundee F.C.

O **Dundee Football Club** é un club de fútbol escocés da cidade de Dundee, que actualmente compite na Scottish First Division. Os seus alcumes son *The Dee* ou *The Dark Blues* e xogan os seus partidos coma locais no Dens Park.

A cidade de Dundee ten dous equipos de fútbol profesionais o Dundee e o Dundee United. Os seus estadios están separados por apenas uns metros.

## Palmarés 
*Liga de Escocia: 1961–62
*Scottish First Division: 1946–47, 1978–79, 1991–92, 1997–98
*Copa de Escocia: 1909–10
*Copa da Liga de Escocia: 1951–52, 1952–53, 1973–74
*Scottish Challenge Cup: 1990–91, 2009–10

## Véxase tamén 
### Ligazóns externas 
*Web Oficial do Dundee F.C.
Dundee United F.C.

O **Dundee United Football Club** é un club de fútbol escocés da cidade de Dundee. Fundouse en 1909 e actualmente compite na Scottish Premiership.

O equipo recibe os alcumes de "The Terrors", mentres que os seus seareiros son "The Arabs" (*os árabes*) e "The Tangerines" (*os mandarinas*, en relación á camisola laranxa que os caracteriza, e que procede da bandeira irlandesa.

## Historia 
Naceu en 1909 co nome de **Dundee Hibernian**, pero foi refundado no 1923 xa coa denominación actual. O nome de *Hibernian* fai referencia a Irlanda e á base de inmigrantes católicos sobre a que se formou, ao igual ca outros clubs escoceses, coma o Celtic de Glasgow ou o Hibernian de Edimburgo. Tamén como neses casos existe un rival tradicional, formado sobre os barrios protestantes, e que se chama Dundee FC.

## Méritos 
Os principais títulos que ten conseguido este conxunto, ata a tempada 2006-2007, son:

* Semifinalista da Copa de Europa en 1984.
* Finalista da Copa da UEFA en 1987, cando perdeu contra o IFK Göteborg sueco por 1:0 e 1:1 (dobre volta, xogado o segundo partido en Escocia).
* Campión da División de honra en 1983.
* Campión da Copa escocesa en 1994.
* Campión da Copa da Liga escocesa en 1980 e en 1981.
Abilene

O topónimo **Abilene** pode referirse a:

***Abilene**, poboación canadense en Alberta;
***Abilene**, poboación estadounidense en Kansas;
***Abilene**, poboación estadounidense en Texas;
***Abilene**, poboación estadounidense en Virxinia;
***Abilene**, poboación estadounidense en Xeorxia;
Kilmarnock F.C.

O **Kilmarnock Football Club** é un club de fútbol escocés da cidade de Kilmarnock. Foi fundado en 1869 e compite na Scottish Premier League.

## Datos 
Trátase do club escocés de fútbol máis vello. Popularmente se lle coñece por *"Killie"*. Os seus partidos xógaos no estadio de Rugby Park perante un máximo de 18.128 seareiros. O primeiro equipamento baséase nunha camisola branquiazul a franxas verticais acompañada dun pantalón branco e dunhas medias da mesma cor.

## Xogadores 
### Cadro actual 
*Datos do 25 de febreiro de 2012*

### Xogadores famosos 
## Títulos 
* Liga escocesa de fútbol **(1)**: 1965
* Copa escocesa **(3)**: 1920, 1929, 1997

## Véxase tamén 
### Ligazóns externas 
* Web Oficial do Kilmarnock F.C.
Universal Hero

***Universal Hero*** é un xogo de ordenador realizado por Mastertronic en 1986 para ZX Spectrum. En 1987 apareceu unha versión para Atari 8 bit pero que contiña un bug que imposibilitaba completa-lo xogo.

O xogo ambiéntase nun planeta imaxinario, aínda que da fasquía da Lúa, no que o protagonista ten que buscar nove obxectos e sortear ós bichiños que nos fan a vida imposible, os obxectos debémolos levar á sala da computadora da nave de carga para conseguir escapar do planeta.
Amstrad CPC 664

O **Amstrad CPC 664** foi un ordenador persoal de 8 bits da liña de Amstrad CPC. Tivo unha vida comercial moi curta, sendo fabricado entre a primavera e o final de 1985 para ser substituído polo Amstrad CPC 6128.

O equipo estaba formado por un monitor, un teclado no que integraba unha unidade de disco de formato Hitachi (3 polgadas) e sistema operativo CP/M 2.2. Esa foi a principal novidade en relación ó modelo anterior o Amstrad CPC 464 que viña con casete, xa que mantiña os 64 K de RAM. Tamén se diferenciaba polo deseño cunha aparencia máis profesional cun teclado bicolor de tons lenes dividido en dous bloques: un co teclado alfanumérico de tipo QWERTY e outro numérico coas teclas de control do cursor. A unidade de disco situábase á dereita do teclado con minidiscos de 3 polgadas que unha vez formateados tiñan unha capacidade de 168 KB por cara. O Locomotive BASIC que empregaba é fundamentalmente o do CPC 464 ó que se lle engadiron novos comandos.